
Pl x. 209/2019

Către,
BIROUL PERMANENT AL

 CAMEREI DEPUTAȚILOR


Vă înaintăm, alăturat, RAPORTUL COMUN SUPLIMENTAR asupra propunerii legislative  pentru modificarea şi completarea Legii nr.50 din 29 iulie 1991 privind autorizarea executării lucrărilor de construcţii, trimisă spre dezbatere în fond Comisiei pentru administrație publică și amenajarea teritoriului, Comisiei pentru industrii și servicii și Comisiei juridice, de disciplină și imunități, cu adresa nr. Plx. 209 din 27 martie 2019.

Prezentul Raport comun suplimentar înlocuiește raportul comun depus în data de 16.04.2019.
        PREŞEDINTE,

PREŞEDINTE,

VICEPREŞEDINTE,
  Florin Claudiu Roman

   Iulian Iancu
         Dunava Costel Neculai

R A P O R T  C O M U N  S U P L I M E N T A R
asupra Propunerii legislative pentru modificarea şi completarea Legii nr.50 din 29 iulie 1991 privind autorizarea executării lucrărilor de construcţii


În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru administrație publică și amenajarea teritoriului, Comisia pentru industrii și servicii și amenajarea teritoriului și Comisia juridică, de disciplină și imunități au fost sesizate, spre dezbatere în fond, cu propunerea legislativă pentru modificarea şi completarea Legii nr.50 din 29 iulie 1991 privind autorizarea executării lucrărilor de construcţii, transmisă cu adresa nr. Plx. 209 din 27 martie 2019, înregistrată cu nr.4c-7/149 din 27.03.2019, cu nr.4c-3/136 din 28.03.2019, respectiv cu nr. 4c-13/335/2019.

În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.


Senatul, în calitate de primă Cameră sesizată, a respins propunerea legislativă  în şedinţa din 25 martie 2019.


Consiliul Legislativ avizează favorabil propunerea legislativă, cu observaţii şi propuneri, conform avizului nr. 30/17.01.2019,.


Consiliul Economic și Social avizează favorabil inițiativa legislativă cu propuneri de modificare, conform avizului nr. 124/08.01.2019.


Propunerea legislativă are ca obiect de reglementare modificarea art.7 alin.(5)-(7) şi (15), a art.39, precum şi abrogarea art.8 alin.(3) din Legea nr.50/1991, intervenţiile legislative vizând simplificarea circuitului decizional, dispunerea cu celeritate de emitere a autorizaţiilor de construire şi urmărirea finalizării acestora, întrucât în prezent s-a amplificat destul de mult procesul birocratic în acest domeniu.
În ședința din data de 07 mai 2019, Plenul Camerei Deputaților a hotărât retrimiterea la comisii a proiectului de Lege, în vederea examinării și depunerii unui nou raport suplimentar.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisiile au examinat inițiativa legislativă în ședința comună din data de 13 mai 2019.

La lucrările celor trei comisii au fost prezenți deputații conform listelor de prezență.


In urma dezbaterilor Comisiile au hotărât, cu majoritate de voturi, adoptarea propunerii legislative cu amendamente admise prevăzute în Anexa care face parte integrantă din prezentul raport.


În raport de obiectul și conținutul său, proiectul de Lege face parte din categoria legilor ordinare.

	PREŞEDINTE,
	PREŞEDINTE,
	VICEPREŞEDINTE,



	Florin Claudiu Roman
	Iulian Iancu
	Dunava Costel Neculai

	
	
	

	SECRETAR,
	SECRETAR,
	SECRETAR,



	Fădor Angelica
	Adnagi Slavoliub
	Căruceru Aida-Cristina


Anexa
PLX 209/2019
A M E N D A M E N T E    A D M I S E 
	Nr.

crt.
	Text propunere legislativă
	Amendamente propuse/autor 
	Motivaţia

	0
	2
	3
	4

	1. 
	Titlul Legii

LEGE

pentru modificarea şi completarea Legii nr. 50 din 29 iulie 1991 privind autorizarea executării lucrărilor de construcţii
	Nemodificat


	

	2. 
	Articol unic: Legea nr. 50 din 29 iulie 1991 privind autorizarea executării lucrărilor de construcţii, publicată în Monitorul Oficial al României, Partea I, nr. 933 din 13 octombrie 2004, cu modificările şi completările ulterioare, se modifică şi se completează după cum urmează:
	Nemodificat


	

	3. 
	1. Alineatul (5) al articolului 7 se modifică şi va avea următorul cuprins:

"(5) Autoritatea emitentă a autorizaţiei de construire stabileşte o perioadă de valabilitate de cel mult 24 de luni de la data emiterii, interval în care solicitantul are dreptul să înceapă lucrările. Valabilitatea autorizaţiei se extinde de la data consemnată în înştiinţarea prevăzută la alin. (8) pe toată durata de execuţie a lucrărilor prevăzute prin autorizaţie până la finalizarea şi recepţionarea acestora, dar nu mai mult de 60 de luni."

	Se elimină 
(5) Se elimină
Autor: Grup parlamentar PSD și ALDE

	

	
	2. Alineatul (6) al articolului 7 se modifică şi va avea următorul cuprins:
"(6) Neînceperea lucrărilor în termenele stabilite conduce la pierderea valabilităţii autorizaţiei, fiind necesară emiterea unei noi autorizaţii de construire. În situaţia în care caracteristicile nu se schimbă faţă de autorizaţia iniţială, se va putea emite o nouă autorizaţie de construire, fără a fi necesar un nou certificat de urbanism."


	(6) Se elimină
Autor: Grup parlamentar PSD și ALDE

	

	
	3. Alineatul (7) al articolului 7 se modifică şi va avea următorul cuprins:
"(7) Prin excepţie de la prevederile alin. (6), în cazul justificat în care lucrările de construcţii nu pot fi începute la termenul stabilit, investitorul poate solicita autorităţii emitente prelungirea valabilităţii autorizaţiei cu cel puţin 15 zie înaintea expirării acesteia. Prelungirea valabilităţii autorizaţiei se poate acorda o singură dată şi pentru o perioadă nu mai mare de 12 luni."


	"(7) Se elimină
Autor: Grup parlamentar PSD și ALDE

	

	
	4. Art. 8, alin. (3) se abrogă.


	Se elimină.


	

	
	5. Alineatul (15) al articolului 7 se modifică şi va avea următorul cuprins:

"(15) În situaţia în care în timpul executării lucrărilor şi înaintea recepţionării acestora survin modificări de temă privind lucrările de construcţii autorizate, care conduc la necesitatea modificării acestora, titularul are obligaţia de a solicita o nouă autorizaţie de construire, potrivit prevederilor prezentei legi."

	(15) Se elimină
Autor: Grup parlamentar PSD și ALDE

	

	4. 
	----------
	1. La articolul 11 alineatul (1), după litera o) se introduce o literă nouă, litera p), cu următorul cuprins:

„p) montarea pe acoperișul clădirilor de panouri fotovoltaice – pentru producerea energiei electrice și/sau panouri solare pentru încălzirea sau prepararea apei calde, cu înștiințarea prealabilă a autorităților administrației publice locale și cu respectarea legislației în vigoare.”
Autor: Comisia pentru industrii și servicii, Virgil Popescu, Cristina Trăilă deputați PNL

	Pentru deblocarea programelor de investiții pentru dezvoltarea domeniului de producere a energie electrice pentru autoconsum de către utilizatori - Prosumatori 

	5. 
	6. Articolul (39) se modifică şi va avea următorul cuprins:
"(39) Toate construcţiile proprietate particulară, realizate în condiţiile prezentei legi, se declară, în vederea impunerii, la organele financiare teritoriale sau la unităţile subordonate acestora, după terminarea lor completă şi nu mai târziu de 15 zile de la data declarată de investitor privind finalzarea lucrărilor."
	2. Articolul (39) se modifică şi va avea următorul cuprins:

"Art. 39 Toate construcţiile proprietate privată, realizate în condiţiile prezentei legi, se declară, în vederea impunerii, la organele financiare teritoriale sau la unităţile subordonate acestora, după terminarea lor completă şi nu mai târziu de 15 zile de la data expirării termenului prevăzut în autorizaţia de construire."

Autor: Grup parlamentar PSD și ALDE
	Sintagma ”particulară” este improprie potrivit art. 552 din Legea 287/2009 privind Codul civil, proprietatea este ”publică” sau ”privată” 

